open-index/open-wikipedia-markdown huggingface dataset:
Maurice Manificat

**Maurice Manificat** (sündinud 4. aprillil 1986 Sallanches'is Haute-Savoie's) on Prantsusmaa murdmaasuusataja.

Manificat sai 2005. aastal juunioride MM-il Rovaniemis 4×10 km teatesõidus pronksmedali. Kuni 23-aastaste MM-il 2008. aastal Malles Venostas sai ta pronksmedali 30 km ühisstardiga vabasõidus. Järgmisel aastal tuli ta kuni 23-aastaste 2009. aastal MM-il Praz de Lys - Sommand'is 15 km vabasõidus maailmameistriks.

Täiskasvanute MM-il osales ta esimest korda 2009. aasta maailmameistrivõistlustel Liberecis ja sai 30 km jälitussõidus 47. koha. 2014. aasta taliolümpiamängudel Sotšis võitis ta Prantsusmaa teatemeeskonnaga pronksmedali. 2015. aasta maailmameistrivõistlustel Falunis võitis ta täiskasvanute seas oma esimese individuaalmedali, kui sai 15 km vabatehnikasõidus hõbemedali. Teatesõidus võitis ta pronksmedali.

2018. aasta taliolümpiamängudel Pyongchangis võitis ta teatesõidus taas pronksmedali. Lisaks võitis ta koos Richard Jouve'iga pronksmedali sprinditeates.

Maailma karikasarjas võistles Manificat esimest korda 2006. aasta detsembris La Clusaz's, kui osales 30 km ühisstardiga vabasõidus ja sai 64. koha. 2008. aasta veebruaris jõudis ta Liberecis peetud MK-etapil esimest korda punktikohale, kui oli 11,4 km vabasõidus 24. Esimest korda sai ta poodiumikoha detsembris 2009. aasta MK-etapil Davosis, kus jõudis 15 km vabasõidus finišisse kolmandana. Esimese etapivõidu sai ta 2010. aasta märtsis Lahtis, kui võitis 30 km suusavahetusega sõidu.

## Saavutused

### [[Taliolümpiamängud|Olümpiamängudel]]

* 2014  Sotšis
**  pronksmedal 4×10 km teatesõidus
* 2018  Pyongchangis
**  pronksmedal sprinditeates
**  pronksmedal 4×10 km teatesõidus

### [[Suusatamise maailmameistrivõistlused|Maailmameistrivõistlustel]]

* 2015  Falunis
**  hõbemedal 15 km vabatehnika sõidus
**  pronksmedal teatesõidus
* 2019  Seefeldis
**  pronksmedal teatesõidus 

### Juunioride maailmameistrivõistlustel

* 2005  Rovaniemi
**  pronksmedal 4×10 km teatesõidus

### Kuni 23-aastaste maailmameistrivõistlustel

* 2008  Malles Venosta
**  pronksmedal 30 km ühisstardiga  vabasõidus
* 2009  Praz de Lys - Sommand
**  **U23 maailmameister** 15 km vabasõidus

### [[Murdmaasuusatamise maailmakarikavõistlused‎|Maailma karikasarjas]]
* Tavadistantside karikas
** 2. koht: 2016

Maurice Manificat on osalenud (seisuga 2. märts 2019) 203 MK-võistluste etapil ja jõudnud poodiumile 31 korral, millest 10 korral kõige kõrgemale astmele.

#### Maailma karikasarja etapivõidud

## Välislingid

* Maurice Manificati koduleht
* Maurice Manificat FIS-i kodulehel (fis-ski. com)
Corum

**Corum** on Šveitsi kellatootja. Firma asutati 1955. aastal ja see paikneb La Chaux-de-Fondsis. 

Corum toodab kõrge kvaliteediga kallihinnalisi kelli.

## Välislingid
*Ettevõtte koduleht
Reio Aare

**Reio Aare** (sündinud 30. jaanuaril 1979) on eesti fotokunstnik.

## Välislingid
*Dislocated. Contemporary Estonian Photography
* Margot Kask. Jalutuskäik Tallinna galeriides: Reio Aare lavastusfotod Sirp, 5. jaanuar 2007
Leopold Trepper

**Leopold Trepper** (23. veebruar 1904 Nowy Targ, Austria-Ungari (praegu Poolas) – 19. jaanuar 1982 Jeruusalemm, Iisrael) oli juudist NSV Liidu luuraja ja jidišikeelne ajakirjanik.

Ta töötas Punaarmee heaks umbes 1930. aastast. Ta tegeles agentide värbamise ja luurevõrgustike püstitamisega Lääne-Euroopas.

Asus 1974. aastal ümber Iisraeli.

## Elulugu
1916 suri tema isa, mille järel oli pere majanduslikes raskustes. Trepper liitus sotsialistiku juudiorganisatsiooniga Hashomer Hatzair.

Ta õppis koolis Lvivis, kus tutvus neiuga, kellest sai hiljem tema abikaasa; ühtlasi oli too kommunist. Seejärel õppis ta Jagiełło ülikooli Krakówis. Oktoobrirevolutsiooni järel liitus bolševikega.

Sõja järel valitsesid Poolas rasked olud ja Trepper jättis rahapuudusel ülikooli pooleli. Ta tegi mitmesuguseid töid. Katowice kaevandustes sai temast üks tööliste ülestõusu juhte. Seetõttu istus ta kaheksa kuud vangis.

1924. aastal sai ta Hashomer Hatzairi abil emigreeruda Haifasse Mandatoorses Palestiinas. 1929. aastal asus ta ümber Tel Avivi, kus temast sai Palestiina kommunistliku partei keskkomitee liige. Tema kommunistlik tegevus ei meeldinud kohalikele võimudele ja 1930. aastaks sundisid britid ka Palestiinast lahkuma.

Trepper jõudis Prantsusmaale, kus sattus kontakti kohalike kommunistidega, kes edastasid luureinfot Moskvasse. Prantsuse luure pani sellele tegevusele piiri 1932. Trepper suundus edasi Berliini, kus võttis ühendust Nõukogude saatkonnaga ja saadeti Moskvasse, kus ta sai kuni 1935. aastani väljaõpet saamaks Luure Peavalitsuse agendiks.

Tema esimene töö oli Pariisis. 1936. aastal viibis ta lühemat aega ka Skandinaavias, enne kui läks pikemaks ajaks tagasi Pariisi. 1937. aastal tegeles ta Nõukogude terve Lääne-Euroopa luurevõrgu ümberkorraldamisega ning 1938. aastal asutas ta koos Léon Grossvogeliga Brüsselis Foreign Excellent Raincoat Company, mis toimis kattevarjuna luuretegevusele.

Kui Saksa väed okupeerisid Brüsseli, siis sai uue kattevarjuna Pariisi toodud ettevõtte Simexco haru, mille kasumitest rahastati luuretegevust.

Punase Orkestrina tuntud spioonivõrgustik kasutas luureinfo edastamiseks raadiosidet. Seejuures õnnestus neil edastada teave selle kohta, et operatsioon Barbarossa algab juunis 1941, kuid Stalin ei usaldanud seda infot piisavalt, et selle põhjal midagi ette võtta.

Trepper tabati novembris 1942. Septembris 1943 õnnestus tal aga gestaapo käest põgeneda. 1945. aastal arreteerisid Trepperi venelased ja viisid ta Nõukogude Liitu, kus ta oli vangis kuni 1955. aastani. Seejärel naasis ta Varssavisse oma naise ja kolme poja juurde.

Kuuepäevase sõja järel kasvasid Poolas antisemiitlikud meeleolud. Trepper plaanis emigreeruda Iisraeli, kuid tal oli raskusi viisa saamisega. Viimaks õnnestus tal 1974. aastal Jeruusalemma ümber asuda. 

1975. aastal ilmusid tema memuaarid. 

## Teoseid
* The great game: memoirs of the spy Hitler couldn't silence. New York: McGraw-Hill, 1977 *(inglise keeles)*
* די רױטע קאַפּעליע (*Di roite kapelie*). Jeruusalemm: Yerusholaimer almonakh, 1978 *(jidiši keeles)*
* Большая игра. New York: Liberty Publishing House, 1989 *(vene keeles)*

## Viited
Krista Mölder

**Krista Mölder** (sündinud 2. mail 1972) on eesti fotokunstnik.

Ta valiti üheks kunstnikupalga saajaks aastatel 2023‒2025.

## Tunnustus

* 2020 Eesti Kultuurkapitali kujutava ja rakenduskunsti sihtkapitali aastapreemia (Põhjalikkus ja täpsus detailides aitab püüda seisundeid, mis on haprad ja kipuvad kiirelt käest libisema. Kristal õnnestub kaamerapõhiste vahenditega luua kirgas ruum nii pildi sees kui näitusekeskkonnas, peatades aega nii, et rahu tundub korraks võimalik. Tundlik ruumi lugemine ja sealt edasi ruumikogemuse üle kontrolli võtmine avab vaatajale tema enese potentsiaali – me märkame rohkem, poeetilisemalt, me avardume.)
*2021 stipendium "Ela ja sära"

## Viited

## Välislingid
*Kunstniku koduleht
*Krista Mölder Kaasaegse Kunsti Eesti Keskus 
*Dislocated. Contemporary Estonian Photography
* Elnara Taidre. Pinnast sünnivad linnud ja tühi ruum nende ümber Artishok, 9. juuni 2009
Eenok

**Eenok** (heebrea keeles חֲנוֹךְ; tänapäeva hääldus H̱a nokh, Tibeeria heebrea keeles Ḥănōḵ; araabia keeles إدريس, **[[Idrīs]]**) on Piibli tegelane.

Temast räägib Aadama sünniraamat: *Kui [[Jered]] oli elanud sada kuuskümmend kaks aastat, siis sündis temale Eenok.* *Ja Jered elas pärast Eenoki sündimist kaheksasada aastat, ja temale sündis poegi ja tütreid.* (...) *Kui Eenok oli elanud kuuskümmend viis aastat, siis sündis temale [[Metuusala]].* *Ja Eenok kõndis pärast Metuusala sündimist koos Jumalaga kolmsada aastat, ja temale sündis poegi ja tütreid.* *Nõnda oli kõiki Eenoki elupäevi kolmsada kuuskümmend viis aastat.* *Eenok kõndis koos Jumalaga, ja siis ei olnud teda enam, sest Jumal [[äravõtmine|võttis tema ära]].* (Esimene Moosese raamat 5:18–24)

Eenok oli Aadama pojapojapojapojapojapoeg, Jeredi vanim poeg, Metuusala isa ja Noa vanavanaisa.

## Sugupuu

## Vaata ka
*Eenoki raamat
*Teine Eenoki raamat
Nowy Targ

**Nowy Targ** on linn Poolas Väike-Poola vojevoodkonnas, Nowy Targi maakonna keskus. Nowy Targ asub Slovakkia piirist 19 km kaugusel, Krakówist ligikaudu 65 km lõunas Dunajeci jõe ääres.

Linna pindala on 51,07 km². Elanike arv on 33 634 (2014).

## Majandus

### Nowy Targi suurimad tööandjad

* FMCG tööstus: Żabka, Biedronka, Lidl, Netto, Delikatesy Centrum, Lewiatan, E. Leclerc,
* Gastronoomia: McDonald's, KFC, Da Grasso,
* Rõiva- ja sporditööstus: Martes Sport, CCC, 50 Style, Coccodrillo, Decathlon, Wojas,
* Pangandus: BNP Paribas, PKO, Millennium, ING,
* Kosmeetika- ja optikatööstus: Rossman, Vision Express, Inter OPTYK,
* Ehitus- ja mööblitööstus: PSB Modom Podhale, Castorama, Kler,
* Kütusetööstus: Circle K, Orlen,
* Kaubanduskeskused: Dekada, Galeria Nowotarska, Park Handlowy Stopiak, Nowa Targowica (turg),
* Muu (erinevad): Pepco, Jump Planet, RTV Euro AGD.

## Nowy Targi inimesi
*Leopold Trepper (1904–1982) – juudist NSV Liidu luuraja ja jidišikeelne ajakirjanik (sündinud Nowy Targis).

## Viited

## Välislingid
* Nowy Targi linna koduleht *(poola keeles)*
Amīn al-Ḩāfiz̧

**Amīn al-Ḩāfiz̧** (araabia keeles أمين الحافظ‎; 1921 Ḩalab – 17. detsember 2009 Ḩalab) oli Süüria poliitik.

Ta oli Araabia Taassünni Sotsialistliku Partei liige.

Esimest korda kerkis ta avalikkuse tähelepanu alla 1958, sest kuulus Süüria delegatsiooni, mis külastas Egiptuse presidenti Gamal Abdel Nasserit. Selle aasta veebruaris ühinesid Egiptus ja Süüria Ühinenud Araabia Vabariigiks ja al-Ḩāfiz̧ määrati tööle Kairosse. Ühinenud Araabia Vabariik varises pärast 1961. aasta septembris Süürias toimunud ülestõusu kokku ja uus valitsus pagendas al-Ḩāfiz̧i Argentinasse sõjaväeatašeeks.

Aastal 1963 oli Amīn al-Ḩāfiz̧ üks sõjaväelise riigipöörde juhte. Seejärel oli ta Süüria president alates 27. juulist 1963 kuni uue riigipöördeni 23. veebruaril 1966. 12. novembrist 1963 kuni 13. maini 1964 ja 4. oktoobrist 1964 kuni 23. septembrini 1965 oli ta ka Süüria peaminister.

Buenos Aireses tutvus ta Liibanoni kaupmehe Kamal Amin Thaabetina esinenud mehega, kes tegelikult oli Egiptuses sündinud juut ja Mossadi agent Eli Cohen. Cohen sõitis Süüriasse 1962 ning hakkas varsti Iisraeli edastama ettekandeid ja fotosid Süüria sõjaliste plaanide kohta. Cohenile avanes al-Ḩāfiz̧i võimu ajal juurdepääs paljudele Süüria sõjalistele plaanidele, sealhulgas korraldas al-Ḩāfiz̧ talle ringkäigu Golani kõrgendikel olevatele salajastele kindlustustele. Coheni ettekanded aitasid Iisraelil Kuuepäevase sõja ajal Golani kõrgendikke vallutada.

Kui Cohen 1965. aasta jaanuaris otse raadio teel Iisraeli andmeid edastamas saadeti, kuulas al-Ḩāfiz̧ teda isiklikult üle. Cohen mõisteti surma ja hukati, hoolimata Belgia, Kanada, Prantsusmaa ja paavsti armuandmispalvetest.

Al-Ḩāfiz̧ kukutati riigipöördega 23. veebruaril 1966. Riigipöörde korraldas tema personaliülem Şalaḩ Jadīd ning seda toetas Araabia Taassünni Sotsialistliku Partei regionalistlik tiib, mis rõhus rohkem panaraabia väärtustele ja propageeris Suur-Süüria ideed, kuhu kuuluksid kogu Iraak, Küpros, Liibanon, Iisrael, Siinai poolsaar ja osa Jordaaniast. Riigipööret toetasid ka usuvähemused, eriti alaviidid ja druusid, seevastu al-Ḩāfiz̧ kuulus sunniitide hulka. Egiptuse president Nasser saatis riigipöördepäeva hommikul presidendinõukogu peasekretärile Nasīm as-Safarjālānīle hoiatustelegrammi, aga riigipööret ära hoida ei õnnestunud. Sellest ajast on Süüriat valitsenud alaviidid.

Pärast 1966. aasta riigipööret elas Amīn al-Ḩāfiz̧ eksiilis ning pöördus alles 2005. aastal kodumaale tagasi.
Rahvusvaheline jadaväljaande standardnumber

**ISSN** (*International Standard Serial Number*) on rahvusvaheline perioodiliste väljaannete standardnumber, mis on paika pandud ISO 3297 standardiga. Number antakse nii trükistele kui ka elektroonilistele väljaannetele. 

ISSN on kordumatu tunnus, mis koosneb kaheksast neljakaupa rühmitatud ja sidekriipsuga eraldatud numbrist. Numbrites ei sisaldu informatsiooni väljaande keele, ilmumiskoha ega kirjastuse kohta.

ISSN võeti kasutusele 1975. aastal.

Eestis annab väljaannetele ISSN-koodi alates 1995. aastast Eesti Rahvusraamatukogus tegutsev Eesti ISSN Keskus.

## Vaata ka
* Rahvusvaheline raamatu standardnumber

## Välislingid
* Mis on ISSN?
Võrnu Külaselts Waerkun

**Waerkun** on külaselts Võrnus, mis on saanud nime küla ajaloolise nime järgi.

Mittetulundusühing Võrnu Külaselts Waerkun loodi 1999. aastal.

## Välislingid
* Koduleht
*Leht Facebookis
Kansas City prohvetid

**Kansas City prohvetitena** tuntakse Ameerika Ühendriikides Missouri osariigis Kansas Citys elavaid apostellik-prohvetliku liikumise tegelasi, kelle hulka kuuluvad Bill Hamon, Rick Joyner, Paul Cain, Bob Jones, Mike Bickle, James Goll, John Paul Jackson ja Lou Engle. 

Paul Cain osales 1950. aastatel äratusliikumises Voice of Healing.  

Kansas City prohvetid teenivad kogu Põhja-Ameerikas. Sageli kõnelevad nad karismaatilistel koosolekutel.
Kunstniku sitt

**"Kunstniku sitt"** (itaalia *Merda d'artista*) on itaalia kunstniku Piero Manzoni teoste seeria. 

Teosed kujutavad konservikarpe, millel on itaalia, inglise, prantsuse ja saksa keeles kiri "Kunstniku sitt" ja mis väidetavalt sisaldavad 30 grammi mais 1961 toodetud ja pakendatud kunstniku väljaheidet. Kokku tehti 90 nummerdatud karpi ja neid oli kavas müüa 30 grammi kulla hetke turuhinnaga.

Teoste loomise ajal tegeles Manzoni kunsti tegemise ja tööstusliku tootmise suhte uurimisega. Samal perioodil tegi ta seeria õhupalle, millele oli kirjutatud "Kunstniku hingeõhk".

Tänapäeval on karpide väärtus kunstniku pakutud hinnast tunduvalt kõrgem. 23. mail 2007 müüdi karp nr 18 Sotheby oksjonil 124 000 euro eest ja oktoobris 2008 müüdi üks karp 97 250 Inglise naela eest.

Üks Manzoni kunagistest kaastöölistest, Agostino Bonalumi, on tunnistanud, et tegelikult on purgid täidetud kipsiga.

Eesti kunstis viitab sarnastele teemadele Jaan Toomiku 1992. aastal valminud installatsioon "15. mai – 1. juuni 1992".

## Välislingid

*Foto teostest
*Foto Manzonist karpidega
Dmitri Lipartov

**Dmitri Lipartov** (sündinud 2. aprillil 1973 Leningradis) on endine Venemaa jalgpallur (ründaja).

Aastatel 1998–2008 mängis ta Eesti Meistriliiga klubis JK Narva Trans ja 2008–2011 JK Sillamäe Kalev.

## Saavutused
### Individuaalsed
*  Meistriliiga
** Parim väravakütt 2007

## Välislingid
*
Svenska Dagbladet

**Svenska Dagbladet** (lühend **SvD**) on Rootsi päevaleht.

Svenska Dagbladetit antakse välja Stockholmis ning see on üleriigilise levikuga. Ajaleht iseloomustab ennast kui "sõltumatut mõõdukat". Alates 2002. aastast on lehe peatoimetaja Lena K. Samuelsson.

Leht ilmub iga päev. Aastal 2007 oli Svenska Dagbladeti trükiarv 195 200. Rootsi päevalehtede hulgas oli ta tiraažilt Dagens Nyheteri ja Göteborgs-Posteni järel kolmandal kohal.

Ajaleht on tabloidformaadis; selle rahvusvaheline standardnumber on .

## Ajalugu
Esimene Svenska Dagbladeti number ilmus 18. detsembril 1884. Aastatel 1885–1887 ilmus lisaks ka õhtune väljaanne.

Aastatel 1910–1977 oli Svenska Dagbladet Moderaatide partei eelkäija häälekandja.

Alates 1925. aastast annab Svenska Dagbladet igal aastal ühele sportlasele või võistkonnale Svenska Dagbladeti kuldmedali.

Alates 1944. aastast annab leht välja Svenska Dagbladeti kirjandusauhinda, alates 1951. aastast teatriauhinda Thalia ning alates 1977. aastast Svenska Dagbladeti ooperiauhinda.

Alates aastast 1998 kuulub Svenska Dagbladet Schibstedi kontserni.

## Välislingid
* Svenska Dagbladet
Siksten Kasimir

**Siksten Kasimir** (sündinud 23. juunil 1980 Tartus) on eesti jalgpallur, kes mängib Rootsi klubis Hudiksvalls ABK.

## Klubikarjäär
Varem mängis ta Eesti Meistriliiga klubides FC Floras ja JK Tammekas.

Aprillis 2011 siirdus ta Rootsi tugevuselt neljanda liiga klubisse Hudiksvalls ABK.

## Viited
Airbus A330

**Airbus A330** on Airbusi laiakereline kahe mootoriga reisilennuk. A330 eri versioonide lennuulatus on 7400 – 13 430 km. Lennuk mahutab kuni 335 reisijat kaheklassilises konfiguratsioonis või 70 tonni kaupa. 

Airbus A330-l on Airbus A340-ga identne kokpit, mis võimaldab 1–3-päevase ümberõppega kasutada nende lennukite juhtimiseks samu lendureid (tavaliselt võtab teist tüüpi lennuki juhtimise loa saamine 25 päeva).

Lennuki kere on silindriline, välisdiameetriga 564 cm. Salongi siselaius on 528 cm.
Biffy Clyro

**Biffy Clyro** on Šotimaa rokkmuusika ansambel. 

## Koosseis
*Simon Neil (laulja, kitarrist)
*James Johnston (basskitarrist, laulja)
*Ben Johnston (trummar, laulja), basskitarristi kaksikvend

## Diskograafia
### Stuudioalbumid
*"Blackened Sky" (2002)
*"The Vertigo of Bliss" (2003)
*"Infinity Land" (2004)
*"Puzzle" (2007)
*"Only Revolutions" (2009)
*"Opposites" (2013)
*"Ellipsis" (2016)
*"A Celebration of Endings" (2020)
*"The Myth of the Happily Ever After" (2021)
Alfred Hirv

**Alfred Aleksander Hirv** (26. märts 1880 Petseri lähedal – 26. mai 1918 Pihkva) oli eesti maalikunstnik.

Alfred Hirv sündis Petserimaal. Ta õppis Peterburis Stieglitzi kunstikoolis ja Julius von Kleveri ateljees. Aastail 1898–1899 jätkas õpinguid Rooma Kunstiakadeemias ja 1900 Anton Ažbe kunstikoolis Münchenis. Käis õppereisidel mitmel pool Euroopas. 

Maalinud realistlikus akadeemilises laadis natüürmorte ja portreid ning maastiku ja olustikupilte.

Alfred Hirv oli paljude Peterburi kunstiühingute liige ning tunnustatud natüürmordimeister.  Alfred Hirv, järgis oma teostes vanade hollandi meistrite traditsioone.  Tema tööde meelelaad on kammerlik – tema natüürmortidele on iseloomulikud neutraalsel foonil lauaserval esiplaanile nihutatud, suures mastaabis kujutatud ning harmoonilisse staatilisse kompositsiooni seatud pretensioonitud esemed, mida elustab rahulik hajutatud valgus. 

Esmaesinemine 1897 Tartus baltisaksa kunstnike näitusel. Osales paljudel Peterburi kunstinäitustel. Oli Peterburi Kunstnike Seltsi liige. 


File:Hirv akt roosiga.jpg| "Akt roosiga"
File:Hirv kannu ja viinamarjadega.jpg| "Natüürmort kannu ja viinamarjadega"
File:Hirv natuurmort viinamarjadega.jpg| "Natüürmort viinamarjadega"
File:Hirv Nelgid ja ploomid.jpg| "Nelgid ja ploomid"
File:Alfred Hirv - Natüürmort vähiga.jpg| "Natüürmort vähiga"
File:Hirv natüürmort.jpg| "Natüürmort"


## Viited
Punktmuusika

**Punktmuusika** ehk **puäntillism** on muusika, kus seriaalheliridade üksikhelisid esitavad pidevalt vaheldudes eri muusikariistad. 

Kui punkt on eraldatud fenomen, siis väli on määratud helimassidega, mida võib veel vaid (suurte arvude reegli kohaselt) statistiliselt juhtida. Seostatusest-seosetusest, punktist-helimassist tuleneb, et punktmuusika on mõeldav rohkem lokaalsetes struktuurides, rühma- või väljamuusika aga globaalsetes struktuurides (Gieseler, Walter 1975: Komposition im 20.Jahrhundert. Celle: Moeck Verlag, lk 83)
Originaal

**Originaal** (prantsuse keeles *original*) on algupärand või algkuju vastandina tõlkele, koopiale, reproduktsioonile, tõlgendusele jne.
Nõukogude kultuuripoliitika

Totalitaarsel perioodil oli kultuuripoliitika läbinisti totalitaarne, ideoloogia kehtestamisel kasutati kultuuripoliitiliste instrumentidena:

*tsenseeritud ajakirjandust ja teisi võimule allutatud massiteabevahendeid, mille tulemusel alternatiivne avalikkus enamal või vähemal määral puudus
*juhtnööre (või ka otseseid käske) loomingulisele intelligentsile ehk riikliku propaganda ülimuslikkust loometegevuses;
*tihedat ülalt kontrollitavat ja hierarhilist institutsionaalset võrgustikku (nii maal kui linnas, nii professionaalidele kui harrastajatele)
*tsentraliseeritud riiklikku rahastamist, mis keskendus ülalt juhitavatele ideoloogiliselt lojaalsetele institutsioonidele;
*vaba kodanikualgatuse riigistamist, kontrollimist või asendamist riikliku sunniga

Kõik need kultuuripoliitika instrumendid iseloomustavad Eesti kultuuripoliitikat aastail 1934–1991 ehk kogu (pro)totalitaarset perioodi. Nõukogude võim võttis üle tolleaegse Euroopa kohta väga korralikult töötava Pätsi loodud kultuuripoliitika institutsiooniline mudeli, muutes selle totalitaarseks ja kehtestades selle sees oma ideoloogia.

## Viited
Roland Buck

**Roland Buck** (13. juuni 1913 Everett, Washingtoni osariik – 1979) oli USA pastor. 

Idaho osariigis Boise'i linnas Assembly of Godi pastorina töötades kohtus ta 1970. aastate lõpus enda sõnul 27 korda inglitega, sealhulgas Gabrieli ja Miikaeliga. Neid kohtumisi ja neil saadud sõnumeid kirjeldab ta raamatus "Angels on Assignment".    

## Kirjandus
* John Crowder. *Imetegijad, usupuhastajad ja uusmüstikud*, Charismata Ministries 2009, tõlkinud Riina Aasa, lk 272–274.

## Välislingid
* Raamat "Angels on Assignment (PDF-fail)
Küllastumata lahus

**Küllastumata lahus** on lahus, milles tingimusi (temperatuur, rõhk) muutmata saab veel lahustatavat ainet lahustada.

## Vaata ka
*Küllastunud lahus
Musikē

***Musikē*** ehk ***mousikē*** (kreeka keeles μουσική 'muusade kunst') on lauldes ettekantud luule. Kreekalik mõiste *musikē* kujunes välja kreeka kultuuris 5. sajandiks eKr. See mõiste hõlmab poeesiat ja muusikat lahutamatus ühtsuses.

Poeesia ja muusika täielik ja meie päevil raskesti ettekujutatav ühtsus hakkas hellenismiajastul (330–146 eKr) aegamisi lagunema ja alles sellest alates võib rääkida luulest ja muusikast omaette kunstidena.

## Viited
Metskannikesed

**"Metskannikesed"** on eesti mängufilm aastast 1980.

Filmi tegevus toimub Teise maailmasõja järgses Eestis. Eesti NSV RJM 2. osakonna agent Rein juhib välisriikide saadetud agentide kinnipüüdmise operatsiooni.

## Osades
* Tõnu Kark – Rein
* Rudolf Allabert – Andres
* Aarne Üksküla – Juhan
* Enn Klooren – Kristjan
* Robert Gutman – Kalev
* Arvo Kukumägi – Tõnu
* Sulev Luik – Sander
* Jüri Järvet – apteeker Lipp
* Tõnu Mikiver – Anti
* Tõnu Saar – Lauri

## Välislingid
*
Suhkruvatt

**Suhkruvatt** on suhkrust valmistatud õhuline vatilaadne maiustus. Suhkruvati loomulik värvus on valge, värvilist suhkruvatti tehakse toiduvärvi lisades.
2A36 Giatsint-B

**152 mm haubits/kahur 2A36 Giatsint-B** on Nõukogude Liidus valmistatud välihaubits. On kasutuses tänapäeval. GRAU koodnimetus 2A36. 

Relval on märkimisväärne laskekaugus – 28,5 km ja mürsu algkiirus 945 m/s. Relv kaalub 9,76 t ja seda aitab teenindada hüdraulikasüsteem koos elektrisüsteemiga.

Relva on toodetud alates 1976. aastast ja see on u 10 riigi relvastuses. Uuemal ajal on lisatud veel tänapäevastavad moderniseeringud.

Valmistatud on ka liikursuurtüki versioon Giatsint-S.
## Galerii

File:CheboksaryMemorialPark-36.jpg|
File:Verkhnyaya Pyshma Tank Museum 2011 093.jpg|
File:Verkhnyaya Pyshma Tank Museum 2012 0127.jpg|
File:CheboksaryMemorialPark-34.jpg|
File:CheboksaryMemorialPark-37.jpg|

## Kasutajad
* 
*  
## Viited
2A65 Msta-B

**152 mm välihaubits 2A65 Msta-B** (*Мста–Б*) on Nõukogude Liidus valmistatud keskmine välihaubits. GRAU koodnimetus 2A65. 

## Taktikalis-tehnilised andmed
*Kaliiber: 152,4 mm
*Raua pikkus: 53 kaliibrit
*Laskesektor: +/- 27°
*Tõstenurk: -3...+70°
*Mürsu algkiirus: 828 m/s
*Maksimaalne laskekaugus: 24,7 km
*Laskekiirus: 6-7 lasku/min
*Mürsu kaal: 43,6 kg (OF45)
*Kaal: 6800 kg (laskeasendis)
*Pukseerimiskiirus: 80 km/h (maanteel)
*Standardveduk: Ural-4320, KrAZ-260
*Meeskond: 8

## Ajalugu
Msta-B väljatöötamine algas 1976. Peakonstruktor oli G. I. Sergejev. Eelkäija oli 152 mm haubits D-20. Relvastusse võeti 1986 ja seeriatootmine algas 1987. On seni Venemaa suurtükiväe relvastuses. Relv oli kasutusel Venemaa-Gruusia sõjas 2008 ja on kasutusel 2014. aastal alanud Donbassi sõjas. 1989. aastal võeti relvastusse ka sama relva baasil valmistatud liikursuurtükk Msta-S.

## Kasutavad riigid
### Kasutajad
*  
*  
* 
* 
*  

### Endised kasutajad
* 

## Viited

## Välislingid
*Tutvustav video kene k.
*Warfare.ru
Öö on öö

**"Öö on öö"** on Indrek Hirve (tekstid) ja Heikki Kalle (kõik lauluviisid v.a. "Suur nukker kuu", mis on Jaan Söödi sulest) koostöös 1998. aastal sündinud helisalvestis. Laule laulavad Tõnis Mägi, Kärt Johanson, Riho Sibul ja Jaan Sööt.

## Lood plaadil

#Üks tüdruk nutab hommikuti õues
#Kui joome veini
#Meretuul
#Suur nukker kuu
#Pool tinarasket kuud
#Sõjasulase laul
#Läbipaistev kuu
#Su sosin lõikas
#Kaks vahast õuna
#Ah alati on hilja
#Pargilinnud
#Näputäis püssirohtu
#Lume värvid
2S5 Giatsint-S

**152 mm liikurhaubits 2S5 Giatsint-S** (vene keeles *Гиацинт–С*) on Nõukogude Liidus valmistatud keskmine liikurhaubits. GRAU indeks 2S5, NATO M1981. Vene kaliibrisüsteemi järgi nimetatakse ka kahuriks.

## Ajalugu
Giatsint-S töötati välja 1970. aastail ja selle seeriatootmine algas 1976. Laskeseade on võetud välisuurtükilt Giatsint-B.

## Kasutajad
*  – 13 tk seisuga veebruar 2024.
* 
*  
*  – 107 tk seisuga veebruar 2024.
*  – 120 tk teenistuses ja 550 hoiul seisuga veebruar 2024.

### Endised kasutajad

* 
* 
* 

## Galerii

2S5 152 mm.jpg|Giatsint-S Soome kaitsejõududes


## Viited

## Kirjandus
* The Military Balance 2024 / International Institute for Strategic Studies. – Abingdon: Taylor & Francis, 2024. – 552 p. – .

## Välislingid
2S1 Gvozdika

**122 mm liikurhaubits 2S1 Gvozdika** ('nelk') on Nõukogude Liidus toodetud soomustatud liikursuurtükk, mis on valmistatud soomustransportööri MT-LB baasil ja laskeseade on modifitseeritud välihaubitsalt D-30.  GRAU koodnimetus 2S1.

## Taktikalis-tehnilised andmed
**Laskeseade**
*Kaliiber: 122,4 mm
*Laskekaugus: 15,2 km
*Tõstenurk: -3...+70°
*Laskesektor: 360°
*Lahingkomplekt: 40 mürsku, sh 5 kumulatiivmürsku
*Laskekiirus: 5 lasku/min
*Panoraamsihik: PG-2 (kollimaator K-1)
*Teleskoopsihik: OP 5-37

**Massiandmed ja mõõdud**
*Kaal: 15,7 T
*Pikkus: 7,26 m
*Laius: 2,85 m
*Kõrgus: 2,73 m
*Kliirens: 0,4 m

**Liikuvus**
*Mootor: diisemootor YaMZ-238N V-8
*Mootori võimsus: 300 hj
*Kiirus maanteel: 60 km/h
*Kiirus maastikul: 30 km/h
*Sõidukaugus maanteel: 500 km

**Muud andmed**
*Laskevalmiduse saavutamise aeg: 2 min
*Soomuskaitse: kuni 20 mm
*Meeskond: 4 (meeskonnaülem, sihtur, laadur, juht-mehaanik); lisaks võib olla 2 mürsukandjat positsioonil.

## Kirjeldus
Suurtüki veermik on valmistatud soomustransportööri MT-LB baasil ja laskeseade on modifitseeritud välihaubitsalt D-30. Mootor asub korpuse keskosas, tagaosas on lahingruum. Torni on võimalik pöörata 360°.
Masin on ujumisvõimeline. Veekogu ületamise ajaks vähendatakse lahingukomplekti 30-ni.

## Ajalugu

Relv on valmistatud 1960. lõpus ja võeti relvastusse 1970. alguses. Seeriatootmine algas 1972. Esmakordselt näidati avalikult paraadil Poolas 1974. aastal. Lisaks Venemaale on relva toodetud ka Bulgaarias ja Poolas. Osalenud mitmes külma sõja aegses ja hilisemas relvakonfliktis.

### Vene-Ukraina sõda
Ukraina kasutas seda relva 2023. aastal.

## Kasutus
Oli üks toodetumaid liikursuurtükke. 2024. aasta seisuga on kasutusel järgmistes riikides:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Viited
Puriliblikas

**Puriliblikas** (*Iphiclides podalirius*) on ratsulibliklaste sugukonda puriliblika perekonda kuuluv liblikas.

Teaduslikult kirjeldas teda esimest korda Jacob Hübner aastal 1807. Nime *podalirius* sai ta vanakreeka mütoloogia tegelaskuju Podaleiriose järgi, kes oli arstiteaduse jumala Asklepiose poeg.

Puriliblikas elab Lõuna- ja Kesk-Euroopas ning Põhja-Aafrikas. Tema levila põhjapiir kulgeb 52°–54° põhjalaiusel ning läbib Saksimaad ja Kesk-Poolat. Eestis on teda kohatud üksikutel kordadel .
Soodsatel aastatel on ta jõudnud ka Briti saartele ja Soome. Aasias elab ta Väike-Aasias, Taga-Kaukaasias, Araabia poolsaarel, Indias ja Lääne-Hiinas. Alpides leidub teda kuni kõrguseni 1600 m. Kaspia madalikul ja Lääne-Kasahstanis suudab ta elada üksnes seal, kus inimene on loonud selleks sobivad tingimused.

Ta armastab elada laukapuude läheduses, samuti istandustes. Laukapuupõõsastike maharaiumise tõttu on puriliblikas muutunud haruldasemaks. Luksemburgis, Poolas, Saksamaal, Slovakkias, Tšehhis, Ukrainas, Ungaris, mõnes Venemaa oblastis ja mõnes Austria provintsis on puriliblikas looduskaitse all.

Tema tiibade siruulatus on 68–72 mm. Emased on isastest suuremad. Tiivad on üldiselt helekollased. Kummalgi eestiival on 7 kiilukujulist musta triipu, mis on tiiva esiservaga risti. Tagatiibadel on umbes 15 mm pikkused jätked, nende alusel on silmtäpp.

Iphiclides podalirius MHNT CUT 2013 3 9 Male Dos Cahors.jpg|♂  
Iphiclides podalirius MHNT CUT 2013 3 9 Male Ventre Cahors.jpg|♂   △
Iphiclides podalirius MHNT CUT 2013 3 9 Female Dos Cahors.jpg|  ♀     
Iphiclides podalirius MHNT CUT 2013 3 9 Female Ventre Cahors.jpg|  ♀ △

Puriliblikal on mitu alamliiki. Alpides elab *I.p. inalpina*, mille tiivad on laiemad ja lühemad, tagatiiva jätked on lühemad, aga mustad triibud tiibadel laiemad. Alamliigi *I.p. virgatus* tiivad on lumivalge taustaga. Pürenee poolsaarel elab alamliik *I.p. feisthamelli*, mida mõned teadlased peavad eraldi liigiks ja mille isastel on esitiivad kollakasoranži ääristusega.

Aastas on puriliblikal kaks põlvkonda. Esimene põlvkond ilmub mai keskel ja lendab juuni alguseni, teine lendab juulis ja augustis. Levila põhjaosas, Alpidest põhja pool on ainult üks põlvkond, mis lendab maist juulini.

Puriliblikas eelistab sooje piirkondi, kus kasvab põõsaid. Talle sobivad metsalagendikud, välud ja hõrendikud. Tihti tuleb ta aedadesse ja parkidesse.

Kevaditi meeldib tal toituda mitmesuguste põõsaste, näiteks sireli õitel. Suvel köidavad neid sarikaliste suured õisikud.

Puriliblika röövikute toidutaimed on viirpuud. Vastkoorunud röövikud on tumedad kahe suurema ja kahe väiksema roheka laiguga seljal. Hiljem on röövikud rohekad kollakate selja- ja külgtriipudega. Suvised nukud on reeglina rohelised, talvituvad nukud on pruunid. Palju talvituvaid nukke satub mitmesuguste vaenlaste saagiks. Talvituvad üksnes nukud.

## Viited

## Välislingid
*
Kelowna

**Kelowna** on linn Kanadas Briti Columbia provintsis. Asub Lääne-Kanadas Okanagani järve kaldal.

Linna ümbruses on pehme kliima, mistõttu see on Kanada peamine viinamarjakasvatuspiirkond. Suvel on õhutemperatuur keskmiselt 27 °C ja talvel 0 °C. 

Kelowna asutati 1859. aastal, linnaks sai 1905. 2003 toimunud metsatulekahjus hävis üle 200 maja ja umbes 30 000 inimest tuli ajutiselt evakueerida.

Elanike arv halduspiires oli 2006. aastal 106 700.

## Viited

## Välislingid

*Kelowna koduleht
2S9 Nona-S

**2S9 Nona-S** (vene keeles *2С9 «Нона-С»*) on Nõukogude Liidus valmistatud soomustatud 120 mm liikurmiinipilduja dessandi lahingumasinast edasi arendatud veermikul. GRAU koodnimetus on 2S9.

## Taktikalis-tehnilised andmed

### Põhiandmed
*Miinipilduja laskekaugus: 7100 m
*Miinipilduja laskekiirus: 6–8 lasku/min
*Lahingkomplekt: 25 miini
*Laskesektor: ±35°
*Pikkus: 6,02 m
*Kaal: 8,7 t
*Soomuskaitse: 15 mm
*Kiirus: 60 km/h
*Meeskond: 4

## Kirjeldus

Nona-S miinipilduja 2A60 on tagantlaetav ning sellega on võimalik tulistada ka vastavate mürskudega, mis lendavad miinidest kaugemale – 8,7 km, algkiirusega 367 m/s. Tulistada on võimalik ka täielikult otsesihtimisega (üla-trajektoorita). Nona-S on praktiliselt universaalselt kasutatav nii miinipilduja, kahuri kui ka haubitsa funktsioonides.

## Ajalugu
1960.–1970. aastail püüti pikemat aega lahendada dessantvägedele kerge kaudtuletoetusmasina valmistamise probleemi. Kõik variandid osutusid ebasobivaiks. Alles pärast BTR-D kasutuselevõttu saadi sobiv veerimik, mis kandis universaalselt 120 mm relva. Nona-S tootmist alustati 1981. aastal ja see oli mõeldud peamiselt õhudessantvägedele. Esmakordselt näidati relva paraadil avalikult 1985. Relvasüsteem näitas end heast küljest Afganistani sõjas.  

Legendi järgi sai relv nime "Nona" mitte lillenimetusest, vaid nimetusest "Новое Орудие Наземной Артиллерии" ('uus suurtükk maismaa suurtükiväele').

Masinast on Venemaal valmistatud versioon BTR-80 veermikul –  120mm Nona-SVK (GRAU indeks 2S23) ja veokiga haakes veetav versioon  120mm 2B16 Nona-K (GRAU indeks 2B16).

## Kasutamine
Kokku on toodetud u 1000 miinipildujat, millest üle 800 on siiani relvastuses eri riikides. 

*  
*  enamus (u 600)

### Galerii

Змагання на кращу артилерійську батарею Десантно-штурмових військ (30907960448).jpg|Ukraina 2S9 Nona-S 2018. aastal 
AirborneExercise2018-02.jpg|Venemaa 2S9 Nona-S 2018. aastal


## Vaata ka
* 2S31 Vena

## Viited

## Välislingid
* Nona-S põhijoonised
Jeff Wall

**Jeff Wall** (sündinud 29. septembril 1946 Vancouver) on Kanada fotokunstnik.

## Välislingid
*Jeff Walli isikunäituse kajastus MoMA kodulehel (2007)
*Jeff Walli isikunäituse kajastus Tate Moderni kodulehel (2005–2006)
*David Shapiro intervjuu Jeff Walliga (1999) ajakirjas Museo
*Jeff Wall Artcyclopedias
Fotograafide loendid

*Eesti rahvusest või Eestis tegutsevaid fotograafe loetletakse **[[Eesti fotograafide loend]]is**
*Muu maailma fotograafe loetletakse **[[Välismaa fotograafide loend]]is**
Dénes Farkas

**Dénes Kalev Farkas** (sündinud 2. juulil 1974 Budapestis) on Tallinnas elav ja töötav eesti-ungari postkontseptualistlik fotokunstnik.

Farkase teoste läbivaks jooneks on alates 2000. aastate teisest poolest olnud eesmärk redutseerida vaadeldav sotsiaalne struktuur võimalikult lakoonilise fotot ja pildiallkirja ühendava esitlusmudeli kujule. 

2013. aastal esines Dénes Farkas  Veneetsia biennaali Eesti paviljonis näitusega "Evident in Advance". 

2026. aastal võitis Farkas Tallinna Kunstihoone avaliku kunstiteose konkursi tööga "Supiköök "Kunst"". Selle käigus plaanitakse lähiaastatel kunstihoone õuel sadu liitreid suppi jagada.

## Teoseid
*Ruudi, Ingrid (toim.) 2017. *Dénes Farkas. How-to-calm-yourself-after-seeing-a-dead-body Techniques*. Tallinn: Lugemik. [Eesti keeles.] ISBN 978-9949-9934-1-3
*Ruudi, Ingrid (ed.) 2017. *Dénes Farkas. How-to-calm-yourself-after-seeing-a-dead-body Techniques*. (Cullen, Adam; Ruudi, Ingrid, trans.) Tallinn: Lugemik. [Inglise keeles.] ISBN 978-9949-9934-0-6

## Tunnustus

* 2010 Eesti Kultuurkapitali kujutava ja rakenduskunsti aastapreemia (näituse "Let's play ehk mäng on läbi" eest Hobusepea galeriis ning esinemiste eest kuraatorinäitustel "Blue Collar Blues" ja "Next to Nothing")
*2013 Eesti Kultuurkapitali kujutava ja rakenduskunsti sihtkapitali aastapreemia (meeldejääva Eesti paviljoni ekspositsiooni eest 55. rahvusvahelisel Veneetsia kunstibiennaalil)
*2014 stipendium "Ela ja sära"
*2018 Eesti Kultuurkapitali kujutava ja rakenduskunsti sihtkapitali aastapreemia (kompaktse isikunäituse „Kui ma sulen oma silmad“ eest Tartu Kunstimajas, mis sidus kujundlikult tervikuks tajude ja mälu toimemehhanismid)

## Viited

## Välislingid
*Kunstniku koduleht
*Dénes Farkase tööd Fotokunstnike Ühenduse kodulehel
*http://www.delfi.ee/teemalehed/denes-kalev-farkas
*Dénes Farkase isikunäituse "15 portreed" tutvustus Hobusepea galerii veebilehel (2004)
* Johannes Saar. "Külmkapp kultuurivaramuks" Eesti Päevaleht, 21. jaanuar 2004
*Dénes Farkase isikunäituse "Autoportree" tutvustus Draakoni galerii veebilehel (2005)
* Ants Juske. "Vaikivad fotod näitavad nukrat poeesiat ja kivistunud julmust" Eesti Päevaleht, 6. veebruar 2009
Margot Kask

**Margot Kask** (sündinud 5. septembril 1974 Tartus) on eesti fotokunstnik ja kuraator.

Kask on õppinud Eesti Kunstiakadeemias graafikat (BA 1999), fotograafiat (MA 2009) ja kunstiõpetust (alates 2013, lõpetamata MA).

Näitustel on Margot Kask esinenud alates 1995. aastast kuraatori ja kunstnikuna, esitledes oma fotosid, joonistusi, videoid ja installatsioone. 1990. aastate keskel kuulus ta rühmitusse [mo:bil] galerii, 2000. aastat lõpus tegi lühemat aega koostööd rühmitusega Loovala.

Ta on õpetanud Tallinna Ülikoolis, Eesti Kunstiakadeemias ja Vanalinna Hariduskolleegiumi kunstikoolis.

## Viited

## Välislingid

*Kunstniku koduleht
*Fotokunstnike Ühenduse koduleht
*Dislocated. Contemporary Estonian Photography
Aim

**Aim** on küla Venemaal Habarovski krais Ajani-Maja rajoonis. Asub rajoonikeskusest Ajanist 350 km loodes Maja jõe kaldal Aimi jõe suudmes. 

Küla tekkis 1844. aastal Vene-Ameerika Kompanii kaubatee äärde. Seal elavad peamiselt venelased ja evengid.

Aimis on lasteaed, põhikool, postkontor, arstipunkt, kultuurimaja ja raamatukogu.
Ajani-Maja rajoon

**Ajani-Maja rajoon** on 2. järgu haldusüksus Venemaal Kaug-Ida föderaalringkonnas Habarovski krai põhjaosas.

Piirneb läänes Sahhaga, idas on rajoonil 390 km Ohhoota mere rannikut. Rajooni läbib edelast kirdesse Džugdžuri mäestik. Suuremad jõed on Utšuri, Judoma ja Maja jõgi.

Rajoon jaguneb 4 külaasunduseks.

Rajooni rahvaarv oli 2002. aasta rahvaloenduse andmeil 3271. 2009. aastal oli rajooni arvestuslik rahvaarv 2754. Suuremad asulad on Ajan, Nelkan, Džigda ja Aim. 2010. aasta rahvaloenduse andmeil oli rahvaarv 2291.

Ajani-Maja rajoon moodustati 1930. aastal.

## Viited

## Välislingid
*http://gov.khabkrai.ru/invest2.nsf/pages/ru/geninfo/ayan_reg.htm
Amīn al-Ḩāfiz̧ (Liibanoni poliitik)

**Amīn al-Ḩāfiz̧** (araabia keeles أمين الحافظ‎; 28. jaanuar 1926 Tripoli – 13. juuli 2009 Beirut) oli Liibanoni poliitik.

Aastatel 1960–1996 oli ta Liibanoni parlamendi liige. 

25. aprillist kuni 21. juunini 1973 oli ta Liibanoni peaminister.
2009. aasta Belgia grand prix

**2009. aasta Belgia Grand Prix** oli 2009. aasta Vormel 1 hooaja kaheteistkümnes etapp, mis peeti Belgias Spa-Francorchamps' ringrajal 30. augustil 2009.

Sõideti 44 ringi, võistluse kogupikkus oli 308,176 km. Ilm oli kuiv.

Kvalifikatsioonisõidu võitis Giancarlo Fisichella. See oli Force India meeskonna esimene parim stardikoht. Võistluse võitis Kimi Räikkönen. Giancarlo Fisichella tõi oma teise kohaga Force Indiale meeskonna ajaloo esimesed punktid.

Võistluse kiireima ringi sõitis Sebastian Vettel (1.47,263).

## Tulemused
### Kvalifikatsioon

## Võistlus

## Vaata ka
* Belgia Grand Prix
2009. aasta Itaalia grand prix

**2009. aasta Itaalia Grand Prix** oli 2009. aasta Vormel 1 hooaja kolmeteistkümnes etapp, mis peeti Itaalias Monzas Monza ringrajal 13. septembril 2009.

Sõideti 53 ringi, võistluse kogupikkus oli 306,720 km. Ilm oli kuiv ja kuum.

Kvalifikatsioonisõidu võitis Lewis Hamilton ja võistluse Rubens Barrichello.

Võistluse kiireima ringi sõitis Adrian Sutil (1.24,739).

Ferrari meeskond asendas vigastatud Felipe Massa asemel kaks võistlust sõitnud Luca Badoeri Giancarlo Fisichellaga. Fisichella asemele Force India meeskonnas asus testisõitja Vitantonio Liuzzi. 

## Tulemused
### Kvalifikatsioon

## Võistlus
Reisirong

**Reisirong** on rong, millega veetakse reisijaid. Reisirongid võivad sõita nii elektri kui ka diisli jõul. Reisirongide vagunid on kohandatud reisijate vedamiseks.

Otstarbe järgi eristatakse:
*kaugronge,
*kohalikke ronge, 
*linnalähironge ja 
*posti-pagasironge.

Liikumiskiiruse järgi eristatakse:
*ekspressronge,
*kiirronge,
*lihtronge.

## Vagun
Reisirongides kasutatakse mitmesuguseid vaguneid. Veomootorite ja juhtimisseadmetega mootorvagunid on eriti levinud linna- ja linnalähiliikluses.

Sisustuse järgi võib eristada:
*tavavagun (istmed, vahel ka lauad jms; levinuim);
*kupeevagun (kupeed – seinaga eraldatud istmeplokid, kus võivad olla ka voodid; kupeed on tavaliselt pikamaarongide ja rahvusvaheliste rongide vagunites);
*luksusvagunid (vagunis on tavaliselt suur voodi ja mööblit).

## Reisirongid Eestis
Eestis teostavad reisijate vedu rongidega:
*Elron (elektri- ja diiselrongid)
*GoRail (Tallinn–Moskva–Tallinn)

## Vaata ka
*Raudteetransport
*Raudteepeatus
*Raudteejaam
Palusalu

**"Palusalu"** on 2009. aasta Eesti dokumentaalfilm maadleja Kristjan Palusalust. Filmi on lavastanud Kristiina Davidjants.

Filmis on kasutatud kaadreid Eesti, Saksa ja Soome filmiarhiivist ning digitaalselt töödeldud fotosid Palusalude albumitest, Eesti Spordimuuseumi, Riigiarhiivist, Eesti Filmiarhiivist ja KGB arhiivist.

## Viited

## Välislingid
*Andres Laasik "Kaadris on tõeline eesti mees Kristjan". Eesti Päevaleht, 19. detsember 2009
Ned Block

**Ned Joel Block** (sündinud 1942) on juudi päritolu USA filosoof, kes töötab vaimufilosoofia alal. Tema tähtsamad tööd puudutavad teadvust ja tunnetusteadust. 

Ta sai doktorikraadi Harvardi Ülikoolist Hilary Putnami juhendamisel. Ta oli pikka aega Massachusettsi Tehnoloogiainstituudi filosoofiaprofessor. Praegu õpetab ta New Yorgi Ülikoolis. 

## Looming
### Blockheadi argument

Artiklis "Psychologism and Behaviourism" (1981) esitas Block Blockheadi argumendi Turingi testi kui arukuse testi vastu. Ta on olnud Turingi testiga seotud Loebneri auhinna žüriis.

### Funktsionalismi kriitika
Block on kritiseerinud funktsionalismi, väites, et süsteem, millel on samad funktsionaalsed seisundid nagu inimesel, ei pruugi olla teadvusega.

### Fenomeniline teadvus ja ligipääsuteadvus
Block tegi eristuse fenomenilise teadvuse ja ligipääsuteadvuse vahel: fenomeniline teadvus koosneb subjektiivsest kogemusest ja tunnetest; ligipääsuteadvus koosneb tunnetussüsteemis globaalselt saadaolevas informatsioonis arutlemise, kõne ja kõrgetasandilise tegevusejuhtimise tarbeks. Ta on väitnud, et inimesel ei pruugi fenomeniline teadvus alati ligipääsuteadvusega kokku langeda. 

## Tunnustus
*2013 – CNRS-i Jean Nicod' auhind

## Publikatsioone
*Are Absent Qualia Impossible? – *[[The Philosophical Review]]*, 89, 1980, lk 257–274.
*Psychologism and Behaviorism. – *[[The Philosophical Review]]*, 90, 1981, lk 5–43.

## Isiklikku
Ned Block on abielus arengupsühholoog Susan Careyga. 

## Välislingid
*Ned Blocki koduleht
*Sissekanne teadvuse vikiõpikus 
*Minds and Machines course by Ned Block
Dirty On The Dancefloor

**"Dirty On The Dancefloor"** on Jana Kase singel.

## Välislingid
* Kristin Aasma. Rivo Kingi ja Jana Kask ühendasid jõud rajuks tantsuhitiks "Dirty On The Dancefloor". / Õhtuleht, 2. detsember 2009 
* Gash Mo feat Jana Kask "Dirty On The Dancefloor" (radio edit) – video YouTube'is
Pillimeister

**Pillimeister** ehk **pilliehitaja** on käsitööline, kes valmistab muusikainstrumente. Pillimeistrit võib vastavalt valmistatavale pillile nimetada viiulimeistriks, orelimeistriks, klaverimeistriks jne. Viiulimeister oskab tavaliselt valmistada ka teisi viiuli perekonna pille.

## Pillimeistreid
*Aaro Altpere
*Toivo Altpere
*perekond Amatid
*Jakob Aumere
*Theobald Böhm
*Aristide Cavaillé-Coll
*Václav Cerveny
*Bartolomeo Cristofori
*Ivor Darregg
*Leo Fender
*Hans Heinrich Falck
*perekond Guarnerid
*Raivo Hiiemaa
*Ernst Hiis
*Carleen Hutchins
*Hermann Jurak
*Herbert Kolbe
*Priidu Korberg
*Aksel Kriisa
*Eduard Kriisa
*Hardo Kriisa
*Harry Kriisa
*Jakob Kriisa
*Juhan Kriisa
*Rudolf Kriisa
*Tannil Kriisa
*August Kristal
*Friedrich Ladegast
*Francesco Landini
*Yuri Landman
*Väino Maala
*Giovanni Paolo Maggini
*Gustav Normann
*Indrek Olt
*Robert Paiste
*Harry Partch
*Robert Rathke
*Hans Reedi
*Hans Reichel
*Luigi Russolo
*Karl Saar
*Jakob Saarmann
*Gasparo di Bertolotti da Salò
*Adolphe Sax
*Georg Friedrich Schmahl
*Arp Schnitger
*Tõnu Sepp
*Gottfried Silbermann
*Eugen Sprenk-Läte
*Antonio Stradivari
*Carl August Tanton
*Andrus Taul
*Ants Taul
*Johannes Taul
*August Terkmann
*Louis van Valbeke
*Johannes Vihm
*Jean Babtiste Vuillaume
Psychologism and Behaviourism

**"Psychologism and Behaviourism"** on Ned Blocki artikkel, milles ta kritiseerib Turingi testi kui testi arukuse tuvastamiseks, kasutades Blockheadi argumenti. 

Artikkel ilmus 1981 ajakirjas The Philosophical Review (kd LXXXX, nr 1,lk 5–43). 

## Kokkuvõte
### Psühhologismi definitsioon
Olgu psühhologism vaade, mille kohaselt see, kas mingi käitumine on arukas (arukas), sõltub seda esilekutsuva sise-infotöötluse iseloomust. Sellest järeldub, et kaks süsteemi, milles stiimuleid ja reaktsioone vahendav infotöötlus on sel moel erinev, et üks neist on täiesti arukas ja teine täiesti ilma aruta, võivad olla oma tegeliku ja võimaliku käitumise, käitumisdispositsioonide ning -võimete ja kontrafaktuaalsete käitumisomaduste poolest täiesti ühesugused.

### Põhiväited
Esiteks, psühhologism on tõene ning intelligentsuse biheivioristlik loomulik analüüs, mis on sellega vastuolus, on väär. 

Teiseks, tavalised argumendid intelligentsuse loomuliku biheivioristliku analüüsi vastu ei suuda seda kummutada ega näidata psühhologismi tõesust.

### Psühhologismi suhe biheiviorismiga
Psühhologism on biheiviorismiga täielikus vastuolus. Näiteks Gilbert Ryle'i järgi ("The Concept of Mind") on küsimuses, kas kellegi käitumine on intelligentne, otsustavad võimed, oskused, harjumused ja kalduvused.

### Psühhologism ei ole inimšovinism
Paljud filosoofid heidavad psühhologismi kõrvale sellepärast, et psühhologismist tundub järelduvat, et teistmoodi konstrueeritud infotöötlusega olendid ei ole intelligentsed, isegi kui nende keeleline käitumine on samasugune kui inimesel. Üks artikli eesmärke on näidata, et psühhologismist ei tulene niisugust järeldust.

### Psühhologismiga funktsionalismi vastu
Kui psühhologism on tõene, siis ei saa funktsionalismi kaitseks esitada argumenti, et inimesetaoline olend, kellel on samasuguste kausaalsete rollidega seesmised funktsionaalsed olekud nagu inimestel, kuid need on homunkuluste poolt kavandatud inimkäitumise simuleerimiseks, on arukad.

### Turingi test

Üks viis Turingi testi tõlgendada on "operatsionaalselt" defineerida arukus nii: kui süsteemile tehakse Turingi test, on ta arukas siis ja ainult siis, kui ta selle edukalt läbib. Sel juhul peetakse Turingi testi eksimatuks: kui seade on Turingi testi läbinud, on mõttetu küsida, kas ta on ka tegelikult arukas; ja kui ta seda millegipärast ei läbinud, on mõttetu küsida, kas ta ehk siiski on arukas.

Selle raskuse vältimiseks võib defineerida arukuse käitumusliku "biheivioralistlikult" dispositsioonina läbida Turingi test, kui see tehakse. Üks raskustest, mis ikkagi tekib, on lootmine inimesest kohtuniku eristusvõimele, mis võib olla liiga hea (tunneb tegelikult arukad masinad ära masinatena näiteks masinliku mõttestiili järgi).

Selle raskuse vältimiseks võib lasta kohtunikult küsida, kas üks või mõlemad vastajad on vähemalt sama arukad (intelligentsed) kui keskmine inimene. See toob kaasa tsirkulaarsuse, sest arukuse üle otsustatakse kohtuniku arusaama järgi intelligentsusest. Peale selle tekib sama probleem uuesti, sest masinlikku mõttestiili võidakse pidada ebaintelligentseks.      
    

## Välislingid
*Artikli originaaltekst
Niidurüdi

**Niidurüdi** ehk **niidurisla** (*Calidris alpina schinzii*) on kurvitslaste sugukonda rüdi perekonda kuuluv lind. Ta on soorüdi alamliik.

## Levik

Niidurüdi pesitseb Briti saarte, Islandi ja Läänemere-äärsete maade rannikuniitudel.

Eestis leidub niidurüdi valdavalt vaid Lääne-Eestis harvaesineva haudelinnuna, kes on levinud vaid rannaniidu ja lageraba elupaikades piiratud alal. Väikesele arvukusele vaatamata pesitseb Eestis vähemalt kolmandik niidurüdi Läänemere asurkonnast, mistõttu on selle liigi säilimise tagamine Eesti vastutus nii Euroopa kui ka kogu maailma mõistes. Pooled Eesti niidurüdidest elavad Matsalu rahvuspargis. Niidurüdi on esimese kategooria kaitse all olev ohustatud liik. 2008. aastal hinnati niidurüdi arvukuseks Eestis 170–240 haudepaari. 2009. aastal ei ületanud nende arvukus tõenäoliselt enam 200 haudepaari. Ohu põhjused on eelkõige rannaniitude kinnikasvamine ning rebaste ja kährikute arvukuse suurenemine. Ta on ohustatud ka mujal Euroopas.

## Kirjeldus

Niidurüdi on 16–22 cm pikkune, tiibade siruulatus on 35–40 cm.

Linnu selg on pruuni-mustakirju; kõht must, küljelt heledam ja laiguline. Nokk on lühem kui soorüdil.

## Eluviis

Niidurüdi ehitab oma pesa varjatud kohta rohupuhma sisse. Kurnas on tavaliselt neli muna.

Niidurüdi toiduks on putukad ja nende vast­sed, ämbli­kud, väheharjasussid ja limused.

## Viited

## Välislingid
* Aasta oli niidurüdidele soodne Neljas.ee, 30. november 2010
* Restoration of Meadow Bird Habitats (REMAB)
Tsükloheksanool

**Tsükloheksanool** ehk **heksahüdrofenool** on tsükliline alkohol, mille keemiline valem on .

Tsükloheksanool saadakse tsükloheksaani oksüdeerimisel või fenooli hüdrogeenimisel.

Tsükloheksanooli kasutatakse peamiselt lähteainena polümeeride, sealhulgas nailoni ja mitmesuguste plastifikaatorite tootmisel. Seda kasutatakse ka lahustina.

Tsükloheksanool on toatemperatuuril värvitu kristalliline aine või viskoosne vedelik.

## Omadused
*molaarmass: 100,158 g/mol
*tihedus: 0,96  g/ml
*sulamistemperatuur: 299 K
*keemistemperatuur: 434 K